title: 2007/658/KE: Deċiżjoni tal-Kunsill tas- 26 ta’ Settembru 2007 dwar il-konklużjoni ta’ Ftehim addizzjonali bejn il-Komunità Ewropea, il-Konfederazzjoni Żvizzera u l-Prinċipat ta’ Liechtenstein li jestendi għall-Prinċipat ta’ Liechtenstein il-Ftehim bejn il-Komunità Ewropea u l-Konfederazzjoni Żvizzera dwar kummerċ ta’ prodotti agrikoli

text:
               13.10.2007

               MT

               Il-Ġurnal Uffiċjali ta’ l-Unjoni Ewropea

               L 270/5

         DEĊIŻJONI TAL-KUNSILL
   tas-26 ta’ Settembru 2007
   dwar il-konklużjoni ta’ Ftehim addizzjonali bejn il-Komunità Ewropea, il-Konfederazzjoni Żvizzera u l-Prinċipat ta’ Liechtenstein li jestendi għall-Prinċipat ta’ Liechtenstein il-Ftehim bejn il-Komunità Ewropea u l-Konfederazzjoni Żvizzera dwar kummerċ ta’ prodotti agrikoli
   (2007/658/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien ma’ l-ewwel sentenza ta’ l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Il-Komunità, il-Prinċipat ta’ Liechtenstein u l-Konfederazzjoni Żvizzera nnegozjaw u inizjalaw ftehim addizzjonali sabiex il-Ftehim bejn il-Komunità Ewropea u l-Konfederazzjoni Żvizzera dwar kummerċ ta’ prodotti agrikoli tal-21 ta’ Ġunju 1999 (1) jiġi estiż għall-Prinċipat ta’ Liechtenstein.

               (2)

               Huwa fl-interess tal-Komunità li tapprova dak il-Ftehim addizzjonali msemmi,

         IDDEĊIEDA KIF ĠEJ:
   Artikolu 1
   Il-Ftehim addizzjonali bejn il-Komunità Ewropea, il-Konfederazzjoni Żvizzera u l-Prinċipat ta’ Liechtenstein li jestendi għall-Prinċipat ta’ Liechtenstein il-Ftehim bejn il-Komunità Ewropea u l-Konfederazzjoni Żvizzera dwar kummerċ ta’ prodotti agrikoli (“Ftehim addizzjonali”) b’dan huwa approvat f’isem il-Komunità.
   It-test tal-Ftehim addizzjonali huwa anness ma’ din id-deċiżjoni.
   Artikolu 2
   Il-President tal-Kunsill b’dan huwa awtorizzat jinnomina persuna/i bis-setgħa li tiffirma/jiffirmaw il-Ftehim addizzjonali sabiex torbot/jorbtu lill-Komunità.

      Magħmul fi Brussell, 26 ta’ Settembru 2007.

            Għall-Kunsill

            Il-President

         J. SILVA

      (1)  ĠU L 114, 30.4.2002, p. 132.
    ---documentbreak---

               13.10.2007

               MT

               Il-Ġurnal Uffiċjali ta’ l-Unjoni Ewropea

               L 270/6

         FTEHIM ADDIZZJONALI
   bejn il-Komunità Ewropea, il-Konfederazzjoni Żvizzera u l-Prinċipat ta’ Liechtenstein li jestendi għall-Prinċipat ta’ Liechtenstein il-Ftehim bejn il-Komunità Ewropea u l-Konfederazzjoni Żvizzera dwar kummerċ ta’ prodotti agrikoli
   IL-KOMUNITÀ EWROPEA (“il-Komunità”), IL-KONFEDERAZZJONI ŻVIZZERA (“l-Iżvizzera”) u l-PRINĊIPAT TA’ LIECHTENSTEIN (“Liechtenstein”),
   Billi:

               (1)

               Liechtenstein tifforma unjoni doganali ma’ l-Iżvizzera skond it-Trattat tad-29 ta’ Marzu 1923 bejn il-Konfederazzjoni Żvizzera u l-Prinċipat ta’ Liechtenstein li jinkorpora lil Liechtenstein fit-territorju doganali Żvizzeru (“Trattat Doganali”).

               (2)

               Bis-saħħa tat-Trattat Doganali, Id-disposizzjonijiet dwar it-titjib ta’ l-aċċess għas-suq mogħti mill-Iżvizzera għal prodotti agrikoli li joriġinaw mil-Komunità li huma is-suġġett tal-Ftehim bejn il-Komunità Ewropea u l-Konfederazzjoni Żvizzera dwar kummerċ ta’ prodotti agrikoli tal-21 ta’ Ġunju 1999 (“Ftehim dwar l-Agrikoltura”) jgħoddu għal Liechtenstein.

               (3)

               Għall-amministrazzjoni tal-Ftehim dwar l-Agrikoltura u sabiex jiġi żgurat it-tħaddim tajjeb tiegħu, l-Artikolu 6 jistabilixxi Kumitat Konġunt għall-Agrikoltura u l-Artikolu 19 ta’ l-Anness 11 jistabilixxi Kumitat Konġunt Veterinarju, fejn it-tnejn li huma jistgħu jimmodifikaw partijiet speċifiċi tal-Ftehim dwar l-Agrikoltura.

               (4)

               Skond il-Ftehim Addizzjonali li jikkonċerna l-validità, għall-Prinċipat ta’ Liechtenstein, tal-Ftehim bejn il-Komunità Ekonomika Ewropea u l-Konfederazzjoni Żvizzera tat-22 ta’ Lulju 1972, il-Ftehim bejn il-Komunità Ekonomika Ewropea u l-Konfederazzjoni Żvizzera tat-22 ta’ Lulju 1972 japplika għal Liechtenstein: Il-Protokoll Nru 3 jistipula li prodotti minn Liechtenstein huma meqjusa bħala prodotti li joriġinaw mill-Iżvizzera. L-Artikolu Nru 4 tal-Ftehim dwar l-Agrikoltura jistipula li r-regoli ta’ oriġini applikabbli taħt l-Annessi 1, 2 u 3 għandhom ikunu kif speċifikati fil-Protokoll Nru 3 tal-Ftehim bejn il-Komunità Ekonomika Ewropea u l-Konfederazzjoni Żvizzera tat-22 ta’ Lulju 1972.

               (5)

               Id-disposizzjonijiet kollha tal-Ftehim dwar l-Agrikoltura, inkluż il-modifiki magħmula mill-Kumitati Konġunti tiegħu, għandhom japplikaw għal Liechtenstein. Fl-istess waqt, il-partijiet korrispondenti tal-Ftehim taż-ŻEE, jiġifieri l-Anness I, il-Kapitoli XII u XXVII ta’ l-Anness II u il-Protokoll 47 għandhom jiġu sospiżi fir-rigward ta’ Liechtenstein, sakemm il-Ftehim dwar l-Agrikoltura jibqa’ japplika għal dan il-pajjiż,

         FTIEHMU KIF ĠEJ:
   Artikolu 1
   1.   Il-Ftehim bejn il-Komunità Ekonomika Ewropea u l-Konfederazzjoni Żvizzera tal-21 ta’ Ġunju 1999 (“il-Ftehim dwar l-Agrikoltura”) inklużi l-modifiki deċiżi mill-Kumitat Konġunt għall-Agrikoltura u mill-Kumitat Konġunt Veterinarju, għandu japplika għal Liechtenstein.
   2.   L-adattamenti speċifiċi għal Liechtenstein li jikkonċernaw l-Annessi 4 sa 11 tal-Ftehim dwar l-Agrikoltura huma stipulati fl-Anness ta’ dan il-Ftehim (“Ftehim Addizzjonali”), li jkun jikkostitwixxi parti integrali minnu.
   Artikolu 2
   1.   Għall-għan ta’ l-applikazzjoni u l-iżvilupp tal-Ftehim dwar l-Agrikoltura u mingħajr ma dan jibdel in-natura bilaterali tiegħu, Liechtenstein, sabiex jieħu ħsieb l-interessi tiegħu, ikollu rappreżentant fi ħdan id-delegazzjoniet Żvizzeri tal-Kumitat Konġunt għall-Agrikoltura u tal-Kumitat Konġunt Veterinarju u tal-gruppi ta’ ħidma tagħhom.
   2.   Il-Kumitat Konġunt għall-Agrikoltura jista’ jimmodifika l-Anness ta’ dan il-Ftehim Addizzjonali, skond Id-disposizzjonijiet ta’ l-Artikoli 6 u 11 tal-Ftehim dwar l-Agrikoltura. Il-Kumitat Konġunt Veterinarju jista’ jimmodifika l-Anness ta’ dan il-Ftehim Addizzjonali fir-rigward ta’ dak li jikkonċerna l-Anness 11 tal-Ftehim dwar l-Agrikoltura, skond Id-disposizzjonijiet ta’ l-Artilkolu 19 ta’ dak l-Anness. Dawn il-modifiki jeħtieġu l-approvazzjoni tar-rappreżentant ta’ Liechtenstein.
   Artikolu 3
   Dan il-Ftehim Addizzjonali:

               (a)

               għandhu jidħol fis-seħħ fil-jum ta’ l-iffirmar tiegħu;

               (b)

               jista’ jiġi tterminat permezz ta’ notifika bil-miktub lill-partijiet l-oħra. Dan il-Ftehim għandu jtemm mis-seħħ sena wara d-data ta’ din in-notifika;

               (c)

               ma għandux jibqa’ japplika jekk il-Ftehim dwar l-Agrikoltura jew it-Trattat Doganali ma jibqax fis-seħħ.

         Artikolu 4
   Dan il-Ftehim Addizzjonali huwa mfassal fi tliet kopji bil-lingwa Bulgara, Ċeka, Daniża, Olandiża, Ingliża, Estona, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Svediża, b’kull wieħed minn dawk it-testi ugwalment awtentiċi.

      Съставено в Брюксел на двадесет и седми ceптeмври две хиляди и седма година.
      Hecho en Bruselas, el veintisiete de septiembre de dos mil siete.
      V Bruselu dne dvacátého sedmého září dva tisíce sedm.
      Udfærdiget i Bruxelles den syvogtyvende september to tusind og syv.
      Geschehen zu Brüssel am siebenundzwanzigsten September zweitausendsieben.
      Kahe tuhande seitsmenda aasta septembrikuu kahekümne seitsmendal päeval Brüsselis.
      Έγινε στις Βρυξέλλες, στις είκοσι επτά Σεπτεμβρίου δύο χιλιάδες επτά.
      Done at Brussels on the twenty seventh day of September in the year two thousand and seven.
      Fait à Bruxelles, le vingt-sept septembre deux mille sept.
      Fatto a Bruxelles, addì ventisette settembre duemilasette.
      Briselē, divi tūkstoši septītā gada divdesmit septītajā septembrī.
      Priimta du tūkstančiai septintųjų metų rugsėjo dvidešimt septintą dieną Briuselyje.
      Kelt Brüsszelben, a kétezer-hetedik év szeptember havának huszonhetedik napján.
      Magħmul fi Brussell, fis-sebgħa u għoxrin jum ta' Settembru tas-sena elfejn u sebgħa.
      Gedaan te Brussel, de zevenentwintigste september tweeduizend zeven.
      Sporządzono w Brukseli, dnia dwudziestego siódmego września roku dwa tysiące siódmego.
      Feito em Bruxelas, em vinte e sete de Setembro de dois mil e sete.
      Întocmit la Bruxelles, douăzeci și șapte septembrie două mii șapte.
      V Bruseli dňa dvadsiateho siedmeho septembra dvetisícsedem.
      V Bruslju, dne sedemindvajsetega septembra leta dva tisoč sedem.
      Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattaseitsemän.
      Som skedde i Bryssel den tjugosjunde september tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

   ANNESS
   għall-Ftehim Addizzjonali
   Prinċipju
   Il-liġijiet u l-obbligi, id-disposizzjonijiet legali, il-listi, l-ismijiet u l-kundizzjonijiet stipulati għall-Iżvizzera fil-Ftehim dwar l-Agrikoltura għandhom japplikaw għal Liechtenstein ukoll, suġġetti għall-aġġustamenti u ż-żidiet imsemmija hawn taħt.
   Meta jingħataw doveri, responsabiltajiet u poteri lil cantons (reġjuni awtonomi) Żvizzeri, dawn jobbligaw wkoll lill-aġenziji kompetenti tal-gvern ta’ Liechtenstein. Għalhekk, fir-rigward ta’ suġġetti ttrattati mill-awtoritajiet ta’ l-agrikoltura tal-canton dawn jaqgħu taħt ir-responsabbiltà ta’ l-Uffiċċju ta’ l-Agrikoltura (“Landwirtschaftsamt”), Dr. Grass-Strasse 10, FL-9490 Vaduz, filwaqt li fir-rigward ta’ suġġetti ttrattati mill-awtoritajiet veterinarji u ta’ l-ikel tal-canton dawn jaqgħu taħt ir-responsabbiltà ta’ l-Uffiċċju ta’ l-Ispezzjoni ta’ l-Ikel u ta’ l-Affarijiet Veterinarji (OFV) (“Amt für Lebensmittelkontrolle und Veterinärwesen”), Postplatz 2, FL-9494 Schaan.
   Barra minn dan, l-organizzazzjonijiet privati li ngħatawlhom kompiti speċifiċi (eż. Korpi ta’ spezzjoni u ċertifikazzjoni) għandhom ukoll dawn il-kompiti fir-rigward ta’ Liechtenstein, sakemm mhux ipprovdut mod ieħor b’dan li ġej.
   Aġġustamenti/żidiet li jikkonċernaw l-Annessi 4-11 tal-Ftehim dwar l-Agrikoltura
   L-Anness 4, Protezzjoni tal-pjanti
   L-Anness 5, Għalf
   L-Anness 6, Settur taż-żrieragħ
   L-Anness 7, Kummerċ ta’ prodotti ta’ l-inbid
   Ismijiet protetti ta’ prodotti ta’ l-inbid li joriġinaw minn Liechtenstein (skond it-tifsira ta’ l-Artikolu 6 ta’ l-Anness 7)
   Indikazzjonijiet Ġeografiċi
   Inbejjed ta’ kwalità

               —

               Balzers

               —

               Bendern

               —

               Eschen

               —

               Eschnerberg

               —

               Gamprin

               —

               Mauren

               —

               Ruggell

               —

               Schaan

               —

               Schellenberg

               —

               Triesen

               —

               Vaduz

         Inbejjed tal-mejda li jkollhom indikazzjonijiet ġeografiċi

               —

               Liechtensteiner Oberländer Landwein

               —

               Liechtensteiner Unterländer Landwein

         Espressjonijiet tradizzjonali

               —

               Ablass

               —

               Appellation d’origine contrôlée

               —

               Auslese Liechtenstein

               —

               Beerenauslese

               —

               Beerle

               —

               Beerli

               —

               Beerliwein

               —

               Eiswein

               —

               Federweiss (1)

               —

               Grand Cru Liechtenstein

               —

               Kretzer

               —

               Landwein

               —

               Sélection Liechtenstein

               —

               Strohwein

               —

               Süssdruck

               —

               Trockenbeerenauslese

               —

               Weissherbst

         L-Anness 8, Dwar ir-rikonoxximent reċiproku u l-protezzjoni ta’ l-ismijiet ta’ xorb alkoħoliku u ta’ xorb aromatiku bbażat fuq l-inbid
   Ismijiet protetti ta’ spirti li joriġinaw minn Liechtenstein (skond it-tifsira ta’ l-Artikolu 4 ta’ l-Anness 8)
   Spirtu tal-karfa ta’ l-għeneb magħsur

               —

               Balzner Marc

               —

               Benderer Marc

               —

               Eschner Marc

               —

               Eschnerberger Marc

               —

               Gampriner Marc

               —

               Maurer Marc

               —

               Ruggeller Marc

               —

               Schaaner Marc

               —

               Schellenberger Marc

               —

               Triesner Marc

               —

               Vaduzer Marc.

         L-Anness 9, Prodotti agrikoli u oġġetti ta’ l-ikel imkabbra b’mod organiku
   L-Anness 10, Rikonoxximent ta’ kontrolli ta’ konformità għall-frott u l-ħaxix frisk suġġetti għall-istandards kummerċjali
   L-Anness 11, Miżuri ta’ saħħa ta’ l-annimali u miżuri żootekniċi applikabbli għall-kummerċ ta’ annimali ħajjin u ta’ prodotti ta’ l-annimali
   Is-sistema TRACES
   Il-Kummissjoni, b’kooperazzjoni ma’ l-Uffiċċju ta’ l-Ispezzjoni ta’ l-Ikel u ta’ l-Affarijiet Veterinarji (OFV, “Amt für Lebensmittelkontrolle und Veterinärwesen”) għandha tintegra lil Liechtenstein fis-sistema TRACES, skond id-Deċiżjoni tal-Kummissjoni 2004/292/KE tat-30 ta’ Marzu 2004.
   Regoli għal annimali mibgħuta biex jirgħu f’żoni fil-fruntiera
   Ir-Regoli għal annimali mibgħuta biex jirgħu fil-fruntiera stabbiliti fl-Appendiċi 5 ta’ l-Anness 11 tal-Ftehim dwar l-Agrikoltura, Kapitolu 1, punt III, għandhom japplikaw mutatis mutandis, għal Liechtenstein.
   Għal Liechtenstein, il-partijiet li hemm referenza għalihom fl-Artikolu 1 tad-Deċiżjoni tal-Kummissjoni 2001/672/KE ta’ l-20 ta’ Awwissu 2001 li jistipula regoli speċjali applikabbli għall-movimenti ta’ annimali bovini meta mqiegħda jirgħu fis-sajf fl-oqsma tal-muntanji u li hemm referenza għalihom fl-Anness korrispondenti għandhom ikunu: Liechtenstein
   Leġislazzjoni
   Fil-każ ta’ Liechtenstein, il-liġi ta’ Liechtenstein dwar il-benessri ta’ l-annimali (TschG) ta’ l-20 ta’ Diċembru 1988, LGB1. 1989 Nru 3, LR 455.0 u l-Ordinanza ta’ Liechtenstein dwar il-benessri ta’ l-annimali (TschV) tat-12 ta’ Ġunju 1990, LGBl. 1990 Nru 33, LR 455.01 għandhom jissostitwixxu l-Ordinanza dwar il-benessri ta’ l-annimali (SR 455.1) stipulata għall-Iżvizzera fl-Appendiċi 5, Kapitolu 3 III. Benessri ta’ l-Annimali, punt 1.

      (1)  Mingħajr preġudizzju għall-użu ta’ l-espressjoni tradizzjonali Germaniża “Federweißer” li tfisser għeneb magħsur qabel ma jeħmer u jsir inbid, li jkun parzjalment iffermentat u maħsub għall-konsum uman dirett, kif previst fil-Paragrafu 34c tar-Regolament dwar l-Inbid Germaniż u fl-Artikoli 12(1)(b) u 14(1) tar-Regolament tal-Kummissjoni (KE) Nru 753/2002, kif emendat.


title: 2012/671/UE: Deċiżjoni tal-Qorti tal-Ġustizzja tat- 23 ta’ Ottubru 2012 dwar il-funzjonijiet ġudizzjarji tal-Viċi President tal-Qorti tal-Ġustizzja

text:
               30.10.2012

               MT

               Il-Ġurnal Uffiċjali tal-Unjoni Ewropea

               L 300/47

         DEĊIŻJONI TAL-QORTI TAL-ĠUSTIZZJA
   tat-23 ta’ Ottubru 2012
   dwar il-funzjonijiet ġudizzjarji tal-Viċi President tal-Qorti tal-Ġustizzja
   (2012/671/UE)
   IL-QORTI TAL-ĠUSTIZZJA
   Wara li kkunsidrat it-Trattat dwar l-Unjoni Ewropea u, b’mod partikolari, l-Artikoli 278, 279, 280 u r-raba’ paragrafu tal-Artikolu 299 tiegħu,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika u, b’mod partikolari, it-tielet u r-raba’ paragrafi tal-Artikolu 81, l-Artikolu 157 u t-tielet paragrafu tal-Artikolu 164 tiegħu,
   Wara li kkunsidrat il-Protokoll dwar l-Istatut tal-Qorti tal-Ġustizzja tal-Unjoni Ewropea u, b’mod partikolari, l-Artikoli 9a, 39 u 57 tiegħu,
   Wara li kkunsidrat ir-Regoli tal-Proċedura tal-Qorti tal-Ġustizzja, tal-25 ta’ Settembru 2012, u, b’mod partikolari, l-Artikoli 10(3), 13 u 160 sa 166 tagħhom,
   Billi:

               (1)

               Skont it-tieni paragrafu tal-Artikolu 39 tal-Protokoll dwar l-Istatut tal-Qorti tal-Ġustizzja tal-Unjoni Ewropea, is-setgħat imsemmija fl-ewwel paragrafu ta’ din id-dispożizzjoni jistgħu, skont il-kundizzjonijiet stabbiliti fir-Regoli tal-Proċedura, jiġu eżerċitati mill-Viċi President tal-Qorti tal-Ġustizzja.

               (2)

               Skont l-Artikolu 10(3) tar-Regoli tal-Proċedura tagħha, il-Qorti tal-Ġustizzja għandha, permezz ta’ deċiżjoni, tippreċiża l-kundizzjonijiet li fihom il-Viċi President jissostitwixxi lill-President tal-Qorti tal-Ġustizzja fl-eżerċizzju tal-funzjonijiet ġudizzjarji tiegħu.

               (3)

               Ir-Regoli tal-Proċedura tal-Qorti tal-Ġustizzja, tal-25 ta’ Settembru 2012, ser jidħlu fis-seħħ fl-1 ta’ Novembru 2012.

               (4)

               Id-deċiżjoni dwar il-kundizzjonijiet li fihom il-Viċi President jissostitwixxi lill-President tal-Qorti tal-Ġustizzja fl-eżerċizzju tal-funzjonijiet ġudizzjarji tiegħu għandha tidħol fis-seħħ fl-istess jum.

         TIDDEĊIEDI:
   Artikolu 1
   Il-Viċi President tal-Qorti tal-Ġustizzja jissostitwixxi lill-President tal-Qorti tal-Ġustizzja fl-eżerċizzju tal-funzjonijiet ġudizzjarji previsti fl-ewwel paragrafu tal-Artikolu 39 u fl-ewwel u fit-tieni paragrafi tal-Artikolu 57 tal-Protokoll dwar l-Istatut tal-Qorti tal-Ġustizzja tal-Unjoni Ewropea, kif ukoll fl-Artikoli 160 sa 166 tar-Regoli tal-Proċedura tal-Qorti tal-Ġustizzja.
   Fil-każ ta’ impediment tal-Viċi President, il-funzjonijiet imsemmija fil-paragrafu preċedenti għandhom jiġu eżerċitati minn wieħed mill-Presidenti ta’ awla b’ħames Imħallfin jew, jekk dan ma jkunx possibbli, minn wieħed mill-Presidenti ta’ awla bi tliet Imħallfin jew, jekk dan ma jkunx possibbli, minn wieħed mill-Imħallfin l-oħra, skont l-ordni stabbilit fl-Artikolu 7 tar-Regoli tal-Proċedura.
   Artikolu 2
   Din id-Deċiżjoni għandha tidħol fis-seħħ fl-1 ta’ Novembru 2012.
   Article 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-23 ta’ Ottubru 2012.

            Ir-Reġistratur

         A. CALOT ESCOBAR

            Il-President

         V. SKOURIS


Avviż Legali Importanti

|

52007DP0189

Deċiżjoni tal-Parlament Ewropew tat-22 ta' Mejju 2007 dwar emenda ta' l-Artikolu 47 tar-Regoli ta' Proċedura tal-Parlament dwar Koperazzjoni bejn Kumitati (2007/2016(REG))

Official Journal 102 E , 24/04/2008 P. 0089 - 0090

		P6_TA(2007)0189Koperazzjoni bejn Kumitati (Emenda għall-Artikolu 47 tar-Regoli ta' Proċedura)Deċiżjoni tal-Parlament Ewropew tat- 22 ta' Mejju 2007 dwar emenda ta' l-Artikolu 47 tar-Regoli ta' Proċedura tal-Parlament dwar Koperazzjoni bejn Kumitati (2007/2016(REG))Il-Parlament Ewropew,- wara li kkunsidra l-proposta għal emenda tar-Regoli ta' Proċedura tiegħu (B6-0461/2006)- wara li kkunsidra l-Artikoli 201 u 202 tar-Regoli ta' Proċedura tiegħu,- wara li kkunsidra r-rapport tal-Kumitat għall-Affarijiet Kostituzzjonali (A6-0139/2007),1. Iddeċieda li jemenda r-Regoli ta' Proċedura kif jidher hawn taħt;2. Jiġbed l-attenzjoni għall-fatt li l-emenda se tidħol fis-seħħ fl-ewwel jum tas-sessjoni parzjali li jmiss;3. Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni, għal skopijiet ta' informazzjoni.TEST PREŻENTI | EMENDI |Emenda 3Artikolu 47Koperazzjoni aktar mill-qrib bejn kumitati | Proċedura ma' kumitati assoċjati |Meta, fl-opinjoni tal-Konferenza tal-Presidenti, kwistjoni taqa' kważi b'mod indaqs taħt il-kompetenzi ta' żewġ kumitati, jew meta partijiet differenti tal-kwistjoni jaqgħu taħt il-kompetenza ta' żewġ kumitati differenti, l-Artikolu 46 għandu japplika b'dawn id-disposizzjonijiet miżjuda li ġejjin: | Meta kwistjoni ta' kompetenza tkun ġiet imressqa quddiem il-Konferenza tal-Presidenti skond l-Artikoli 179(2) jew 45, u l-Konferenza tal-Presidenti tqis li, fuq il-bażi ta' l-Anness VI, il-kwistjoni taqa' kważi b'mod indaqs taħt il-kompetenza ta' żewġ kumitati jew aktar, jew li partijiet differenti tal-kwistjoni jaqgħu taħt il-kompetenza ta' żewġ kumitati jew aktar, l-Artikolu 46 għandu japplika b'dawn id-dispożizzjonijiet miżjuda li ġejjin: |—il-programm għandu jkun miftiehem bejn iż-żewġ kumitati flimkien; | —il-programm għandu jkun miftiehem bejn il-kumitati kkonċernati flimkien; |—ir-rapporteur u l-awtur ta' abbozz għandhom jagħmlu ħilithom sabiex jilħqu qbil dwar it-testi li huma jipproponu lillkumitati tagħhom u dwar il-posizzjoni tagħhom dwar emendi; | —ir-rapporteur u l-awturi ta' abbozz għandhom iżommu lil xulxin infurmati u għandhom jagħmlu ħilithom sabiex jilħqu qbil dwar it-testi li huma jipproponu lill-kumitati tagħhom u dwar il-pożizzjoni tagħhom dwar l-emendi; || —iċ-chairmen, ir-rapporteurs u l-awturi ta' abbozz ikkonċernati għandhom jippruvaw jidentifikaw flimkien oqsma tat-test li jaqgħu taħt il-kompetenzi esklużivi jew konġunti tagħhom u jilħqu qbil dwar l-arranġamenti preċiżi għall-koperazzjoni tagħhom; |—il-kumitat responsabbli għandu jaċċetta mingħajr votazzjoni emendi mill-kumitat li jintalab l-opinjoni meta dawn ikunu dwar kwistjonijiet li ċ-chairman tal-kumitat responsabbli iqis, fuq il-bażi ta' l-Anness VI, wara li jikkonsulta liċ-chairman tal-kumitat li jkun intalab opinjoni, li jaqgħu taħt il-kompetenzi tal-kumitat li jkun intalab opinjoni, u li ma jmorrux kontra elementi oħra tar-rapport. | —il-kumitat responsabbli għandu jaċċetta mingħajr votazzjoni emendi minn kumitat assoċjat meta dawn ikunu dwar kwistjonijiet li ċ-chairman tal-kumitat responsabbli iqis, fuq il-bażi ta' l-Anness VI, wara li jikkonsulta liċ-chairman tal-kumitat assoċjat, li jaqgħu taħt il-kompetenzi esklussivi tal-kumitat li jkun intalab opinjoni, u li ma jmorrux kontra elementi oħra tar-rapport. Iċ-chairman tal-kumitat responsabbli għandu jżomm f'moħħu kwalunkwe ftehim milħuq taħt it-tielet inċiż. || —fil-każ li jkun hemm proċedura ta' konċiljazzjoni fuq ilproposta, id-delegazzjoni tal-Parlament għandha tinkludi lill-awtur ta' abbozz ta' kwalunkwe kumitat assoċjat. |--------------------------------------------------


title: Deċiżjoni (UE) 2017/1686 tal-Parlament Ewropew tas-27 ta' April 2017 dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/261

         DEĊIŻJONI (UE) 2017/1686 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2015, flimkien mar-risposta taċ-Ċentru (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabilità tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0051/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta' Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (4), u b'mod partikolari l-Artikolu 15 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0099/2017),

               1.

               Japprova l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 128.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 376, 27.12.2006, p. 1.

      (5)  ĠU L 328, 7.12.2013, p. 42.